Зьміцер Варшаўскі: Асноўным крытэрам зьяўляецца папулярнасьць песьні. Мы не займаемся актыўнай прапагандай новага, а імкнемся прытрымлівацца, як бы мовіць, класічных, старых, вывераных часам кампазіцый. Не істотна, калі напісаная песьня, 30 гадоў назад ці 3 месяцы, — калі яна падабаецца слухачам, яна абавязкова ўвойдзе ў склад сэт-ліста. Такім чынам, звычайна мы граем амаль адную і тую ж праграму, што складаецца з найбольш запатрабаваных і папулярных песень.